Diari Oficial de la Generalitat Valenciana


Sumari del DOGV 9846, del 10-05-2024 (2024/3528)

RESOLUCIÓ d'11 d'abril de 2024, de la gerència del Consorci del Consell de l'Horta de València, per la qual s'autoritza una modificació pressupostària de generació de crèdit per aportació de la UE a l'estat d'ingressos del Consorci. Expedient: G0112\_118/24/mp01.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3528


Data del document
:   11-04-2024

Organisme emissor
:   Consorci del Consell de l'Horta de València

Tipus de document
:   Resolució

RESOLUCIÓ d'11 d'abril de 2024, de la gerència del Consorci del Consell de l'Horta de València, per la qual s'autoritza una modificació pressupostària de generació de crèdit per aportació de la UE a l'estat d'ingressos del Consorci. Expedient: G0112\_118/24/mp01. [2024/3528]  
El Consorci del Consell de l'Horta de València està adscrit a la conselleria amb competències en agricultura i desenvolupament rural i al qual es troben adherides la Diputació de València i l'Ajuntament de València, entre altres ajuntaments i entitats. En este sentit en la Llei de pressupostos de la GVA per a 2024, figura el pressupost del consorci que conté els imports que estes tres administracions realitzen a favor d'este.  
En data 22 de desembre de 2023 la direcció de l'autoritat de gestió Interreg MED notifica l'aprovació del projecte MED-GIAHS presentat en el marc del programa Interreg Euro-MED cofinançat al 80 % per fons FEDER de la Unió Europea, i en el qual participa el Consorci del Consell de l'Horta de València.  
Vist l'informe emés pel Servici d'Administració del Consorci del Consell de l'Horta de València pel qual es proposa que es reconega el dret per import de 84.948,00 euros en el pressupost d'ingressos per a l'exercici pressupostari 2024 del Consorci del Consell de l'Horta de València, d'acord amb la distribució de les anualitats aprovades, així com la generació de crèdit en el capítol II del pressupost de despeses pel mateix import.  
Vist que esta modificació no té incidència en els objectius de l'entitat, ni genera desequilibri pressupostari.  
De conformitat amb el que disposa l'article 25 i 30 del Decret 77/2019, de 7 de juny, del Consell, de regulació del procediment de gestió del pressupost de la Generalitat, que establix el mecanisme de tramitació de les modificacions pressupostàries dels consorcis adscrits al sector públic instrumental de la Generalitat Valenciana.  
En compliment del que establix l'article 26.2 de la Llei 8/2023, de 27 de desembre, de pressupostos de la Generalitat per a l'exercici 2024, que establix que la competència per a l'autorització de les modificacions en el pressupost dels consorcis correspon a la persona que exercisca la direcció de l'entitat quan estes tinguen l'origen en ingressos finalistes, així com l'article 30 de la Resolució de 17 de gener de 2022, de la presidenta del Consorci del Consell de l'Horta de València, d'aprovació del Reglament orgànic i funcional del Consorci del Consell de l'Horta de València, resolc:  
Aprovar la modificació pressupostària consistent en la generació de crèdit per aportació de la UE al pressupost d'ingressos, d'acord amb el detall següent:  
  
A) Incrementar el pressupost d'ingressos mitjançant la creació d'un nou concepte d'ingrés:  
Z2378.19238.874.05 Import 84.948,00 €  
  
B) Incrementar el capítol II del pressupost de despeses: estat de despeses:  
L2946.33075.773M01.96018 Import 84.948,00 €  
  
València, 11 d'abril de 2024.- El gerent del Consorci del Consell de l'Horta de València: Miquel Robert Jorda Piqueras.